**Nr.**  **51.312 din 12.12.2024**

**REFERAT DE APROBARE**

**la** **Proiectul de hotărâre privind alocarea unor sume din fondul de rezervă al bugetului local al Judeţului Cluj în anul 2024**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Potrivit art. 36 alin.(1) din Legea nr. 273/2006 privind finanţele publice locale, cu modificările şi completările ulterioare, ”*În bugetele locale se înscrie fondul de rezervă bugetară la dispoziţia consiliului judeţean în sumă de până la 5% din totalul cheltuielilor. Acesta se utilizează la propunerea ordonatorilor principali de credite, pe bază de hotărâri ale consiliilor judeţene, pentru finanţarea unor cheltuieli urgente sau neprevăzute apărute în cursul exerciţiului bugetar, pentru înlăturarea efectelor unor calamităţi naturale, precum şi pentru acordarea unor ajutoare către alte unităţi administrativ-teritoriale în situaţii de extremă dificultate, la cererea publică a primarilor acestor unităţi ori din iniţiativă proprie*.”  Prin adresa nr. 580/16.12.2024, înregistrată la Consiliul Județean Cluj sub nr. 51.937/16.12.2024, Primarul **Comunei Aiton** solicită acordarea unui ajutor în valoare de 250 mii lei plus TVA din fondul de rezervă al bugetului local al judeţului pentru achiziționarea unui microbuz școlar.  Primăria Aiton deține un microbuz aflat în prezent într-o stare tehnică extrem de precară, iar costurile pentru reparațiile necesare depășesc bugetul comunei. Inspecția Tehnică Periodică este pe punctul de a expira, iar fără reparațiile necesare sau, ideal, fără înlocuirea acestuia, microbuzul nu va mai putea circula legal, lăsând elevii din comună fără mijloc de transport spre unitățile de învățământ. Această situație va avea un impact major asupra accesului copiilor la educație, afectând implicit întreaga comunitate.  Astfel, propunem aprobarea alocării sumei de **250 mii lei** comunei Aiton din fondul de rezervă al bugetului local al județului pentru achiziționarea unui microbuz.  Prin adresa nr. 5392/12.12.2024, înregistrată la Consiliul Județean Cluj sub nr. 51.374/12.12.2024, Primarul **Comunei Bobâlna** solicită acordarea unui ajutor în sumă de 256.250 lei din fondul de rezervă al bugetului local al judeţului pentru achiziționarea unui autobuz second hand cu 59 de locuri.  Primăria Bobâlna deține un autobuz școlar cu 30 de locuri fabricat în 2015 care transportă aproximativ 126 elevi din nouă localități parcurgând aproximativ 150 km zilnic în două ore, timp în care copiii sunt nevoiți să aștepte uneori în condiții nefavorabile. Din cauza uzurii, autobuzul se defectează des, iar costurile cu reparațiile și întreținerea lui sunt mari. Primăria este nevoită să închirieze un microbuz pentru transportul elevilor, dar pentru că locurile acestuia nu sunt suficiente se folosește și mașina primăriei sau mașini personale.  Astfel, propunem aprobarea alocării sumei de **250 mii lei** comunei Bobâlna din fondul de rezervă al bugetului local al județului pentru achiziționarea unui autobuz second hand.  Prin adresa nr. 8.184/13.12.2024, înregistrată la Consiliul Județean Cluj sub nr. 51.800/13.12.2024, Primarul Comunei **Căpușu Mare** solicită acordarea unui sprijin în valoare de 30 mii lei din fondul de rezervă al bugetului local al judeţului pentru reparația podului din localitatea Căpușu Mare care face legătura între câteva proprietăți și drumul european E 60. Acesta prezintă degradări la partea de infrastructură și suprastructură, desprinderi ale podinei din lemn care pun în pericol siguranța locuitorilor și a traficului din zonă, iar Primăria nu are disponibilități financiare pentru aceste reparații.  Astfel, propunem aprobarea alocării sumei de **30 mii lei** comunei Căpușu Mare din fondul de rezervă al bugetului local al județului pentru achiziționarea materialelor necesare reparării podului.  Ţinând cont de argumentele prezentate mai sus, considerăm necesară şi oportună propunerea privind alocarea unor sume din fondul de rezervă al bugetului local al Judeţului Cluj în anul 2024.  Prin aprobarea alocării unor sume din fondul de rezervă, se are în vedere realizarea următorului obiectiv general al Consiliului Județean Cluj: Cooperarea cu autoritățile administrației publice centrale și autoritățile administrației publice locale comunale, orășenești și municipale pentru armonizarea proiectelor de dezvoltare rurală și pentru realizarea programelor de dezvoltare economico-socială a județului.  Precizăm faptul că în situaţia acestui proiect de hotărâre sunt incidente următoarele prevederi, în a căror implementare şi aplicare a fost elaborat acest proiect, după cum urmează:   * art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare; * art. 36 alin. (1) din Legea privind finanţele publice locale nr. 273/2006, cu modificările şi completările ulterioare; * Hotărârii Consiliului Județean Cluj nr. 20/07.02.2024 privind aprobarea bugetului general propriu al Județului Cluj pe anul 2024; * Hotărârii Consiliului Județean Cluj nr. 47/28.03.2024 privind rectificarea bugetului general propriu al Județului Cluj pe anul 2024; * Hotărârii Consiliului Județean Cluj nr. 148/30.07.2024 privind rectificarea bugetului general propriu al Județului Cluj pe anul 2024; * Hotărârii Consiliului Județean Cluj nr. 166/29.08.2024 privind rectificarea bugetului general propriu al Județului Cluj pe anul 2024; |
| * 1. **Cerinţe care reclamă oportunitatea actului administrativ:** |
| Prin aprobareaProiectului de hotărâre privind alocarea unor sume din fondul de rezervă al bugetului local al Judeţului Cluj în anul 2024, se asigură acordarea unui ajutor financiar către unitățile administrativ-teritoriale: Aiton pentru achiziționarea unui microbuz, Bobâlna pentru achiziționarea unui autobuz second hand și Căpușu Mare pentru achiziționarea materialelor necesare reparării podului. |
| 1. **Schimbări preconizate:** |
| Se urmărește asigurarea transportului elevilor în comunele Aiton și Bobâlna precum și siguranța locuitorilor și a traficului din Căpușu Mare. |
| **Secțiunea a 2-a - Impactul socio-economic:** |
| Prin susţinerea acestui proiect de hotărâre se asigură fondurile necesare pentru înlăturarea situațiilor de dificultate în care se află Comunele  Aiton, Bobâlna și Căpușu Mare. |
| **Secțiunea a 3-a - Impactul financiar asupra bugetului judeţului pe termen scurt (an curent)/ lung:** |
| Promovând acest proiect de hotărâre se obține o diminuare a fondului de rezervă al județului pe anul 2024. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Proiectul de Hotărâre va fi postat pe pagina de internet a Consiliului Judeţean Cluj. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare**: |
| După adoptarea hotărârii în cauză, *Serviciul buget local, venituri* va actualiza bugetul de venituri și cheltuieli al Județului Cluj și îl va depune la Direcția Generală Regională a Finanțelor Publice Cluj-Napoca. Totodată bugetul propriu al Județului Cluj se încarcă pe portalul ANAF, iar după validarea acestuia pot avea loc toate operațiunile de derulare și execuție a bugetului conform procedurilor și reglementărilor legale în vigoare. |
| **Secțiunea a 6-a – Anexe la referatul de aprobare:** |
| Adresa Primarului Comunei Aiton nr. 580/16.12.2024, înregistrată la Consiliul Județean Cluj sub nr. 51.937/16.12.2024;  Adresa Primarului Comunei Bobâlna nr. 5.392/12.12.2024, înregistrată la Consiliul Județean Cluj sub nr. 51.374/12.12.2024;  Adresa Primarului Comunei Căpușu Mare nr. 8.184/13.12.2024 înregistrată la Consiliul Județean Cluj sub nr. 51.800/13.12.2024. |

**INIȚIATOR,**

**PREȘEDINTE**

**Alin Tișe**

**P R O I E C T DE H O T Ă R Â R E**

**privind alocarea unor sume din fondul de rezervă**

**al bugetului local al Judeţului Cluj în anul 2024**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. /2024 privind alocarea unor sume din fondul de rezervă al bugetului local al Judeţului Cluj în anul 2024, propus de preşedintele Consiliului Judeţean Cluj, domnul Alin Tișe, care este însoţit de Referatul de aprobare nr. 51.312/12.12.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 51.314/12.12.2024 şi Avizul cu nr …….... din ………………………….... adoptat de Comisia de specialitate nr. ……………......, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

Adresa Primarului Comunei Aiton nr. 580/16.12.2024, înregistrată la Consiliul Județean Cluj sub nr. 51.937/16.12.2024;

Adresa Primarului Comunei Bobâlna nr. 5.392/12.12.2024, înregistrată la Consiliul Județean Cluj sub nr. 51.374/12.12.2024;

Adresa Primarului Comunei Căpușu Mare nr. 8.184/13.12.2024 înregistrată la Consiliul Județean Cluj sub nr. 51.800/13.12.2024.

Luând în considerare dispozițiile art. 123-140 și ale art. 142-156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 36 alin. (1) din Legea privind finanţele publice locale nr. 273/2006, cu modificările şi completările ulterioare;
* Hotărârii Consiliului Județean Cluj nr. 20/07.02.2024 privind aprobarea bugetului general propriu al Județului Cluj pe anul 2024.
* Hotărârii Consiliului Județean Cluj nr. 47/28.03.2024 privind rectificarea bugetului general propriu al Județului Cluj pe anul 2024.
* Hotărârii Consiliului Județean Cluj nr. 148/30.07.2024 privind rectificarea bugetului general propriu al Județului Cluj pe anul 2024.
* Hotărârii Consiliului Județean Cluj nr. 166/29.08.2024 privind rectificarea bugetului general propriu al Județului Cluj pe anul 2024.

În temeiul competențelor stabilite prin art. 182 alin. (1) și art. 196 alin.(1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare*;*

**hotărăşte:**

**Art. 1.** Se aprobă alocarea sumei de **250 mii lei** din fondul de rezervă al bugetului local al Județului Cluj în anul 2024 pentru **Comuna Aiton,** pentru achiziționarea unui microbuz.

**Art. 2.** Se aprobă alocarea sumei de **250 mii lei** din fondul de rezervă al bugetului local al Județului Cluj în anul 2024 pentru **Comuna Bobâlna,** pentru achiziționarea unui autobuz second hand.

**Art. 3.** Se aprobă alocarea sumei de **30 mii lei** din fondul de rezervă al bugetului local al Județului Cluj în anul 2024 pentru **Comuna Căpușu Mare** pentru achiziționarea materialelor necesare reparării podului.

**Art. 4.** Până la data de 31 decembrie 2024 comunele Aiton, Bobâlna și Căpușu Mare vor prezenta un raport de justificare a utilizării fondurilor alocate potrivit prevederilor prezentei hotărâri.

**Art. 5.** (1) Fondurile alocate conform prevederilor prezentei hotărâri vor fi utilizate numai în scopul pentru care au fost acordate.

(2) În cazul neutilizării acestor fonduri până la data de 31 decembrie 2024, sumele primite se vor restitui către bugetul Județului Cluj până cel târziu la data de 31 decembrie 2024 sau ultima zi în care se poate efectua restituirea sumei conform normelor metodologice privind încheierea exercițiului bugetar al anului 2024.

**Art. 6.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj în colaborare cu Comunele Aiton, Bobâlna și Căpușu Mare.

**Art. 7.** Prezenta hotărâre se comunică Direcţiei Generale Buget-Finanţe, Resurse Umane, Comunelor Aiton, Bobâlna și Căpușu Mare precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIŞE Simona Gaci**

**Nr……..…. din ………… decembrie 2024**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**Alin Tișe**

**Direcția Generală Buget-Finanțe, Resurse Umane**

Nr. 51.314/12.12.2024

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | Proiect de hotărâre privind alocarea unor sume din fondul de rezervă al bugetului local al Judeţului Cluj în anul 2024 | | |
| **Compartiment de resort:** | Direcţia Generală Buget-Finanţe, Resurse Umane | | |
| **Secțiunea 1 – Documentare și analiză:** | | | |
| La analiza prezentului proiect de hotărâre s-a ținut cont de:  - Adresa Primarului Comunei Aiton nr. 580 din 16.12.2024;  - Adresa Primarului Comunei Bobâlna nr. 5.392 din 12.12.2024;  - Adresa Primarului Comunei Căpușu Mare nr. 8.184 din 13.12.2024;  - Art. 15 alin. (1) și Art. 36 alin. (1) din Legea privind finanţele publice locale nr. 273/2006, cu modificările şi completările ulterioare. | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Potrivit Art. 15 alin. (1) din Legea privind finanțele publice locale nr. 273/2006, cu modificările și completările ulterioare, este menționat principiul solidarității: „Prin politicile bugetare locale se poate realiza ajutorarea unităților administrativ-teritoriale, precum și a persoanelor fizice aflate în situație de extremă dificultate, prin alocarea de sume din fondul de rezervă bugetară constituit în bugetul local”.  Potrivit Art. 36 alin. (1) din Legea privind finanţele publice locale nr. 273/2006, cu modificările şi completările ulterioare, fondul de rezervă bugetară "se utilizează la propunerea ordonatorilor principali de credite, pe bază de hotărâri ale consiliilor respective, pentru finanțarea unor cheltuieli urgente sau neprevăzute apărute în cursul exercițiului bugetar, pentru înlăturarea efectelor unor calamități naturale, precum și pentru acordarea unor ajutoare către alte unități administrativ-teritoriale în situații de extremă dificultate, la cererea publică a primarilor acestor unități ori din inițiativă proprie”. | | | |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului): | | | |
| Asigurarea transportului elevilor din comunele Aiton și Bobâlna precum și siguranța locuitorilor și a traficului din Căpușu Mare care fac obiectul proiectului de hotărâre analizat se face din bugetul județului.  Necesitatea includerii proiectului de hotărâre pe ordinea de zi suplimentară a ședinței din data de 19.12.2024 este dată de faptul că solicitările comunelor au fost depuse ulterior datei de predare a proiectelor de hotărâre.  Menționăm faptul că UAT-urile Aiton și Bobâlna nu sunt cuprinse la finanțare pentru achiziția de microbuze la nivelul județului Cluj din fonduri PNRR (HCJ nr. 122/2023, privind aprobarea Proiectului Microbuze electrice pentru elevii din Judetul Cluj cu modificările și completările ulterioare), respectiv din fonduri de la bugetul de stat, din fondul de mediu (HCJ nr. 170/2023, privind aprobarea Proiectului Microbuze electrice pentru elevii din Județul Cluj în cadrul Programului Administrației Fondului pentru Mediu). | | | |
| **Secțiunea a 4-a - Concluzii/propuneri:** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director | Cristina Șchiop | 16.12.2024 |  |
| Verificat: Șef SBLV | Dorina Maier | 16.12.2024 |  |
| Întocmit: consilier | Corina Șuteu | 16.12.2024 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Generală Buget-Finanţe, Resurse Umane | 17.12.2024 |  | Raport întocmit |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Bianca Costin |  | | Avizat |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | Avizat |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |